Document ID: 31986R0521

*****
ΚΑΝΟΝΙΣΜΟΣ (ΕΟΚ) αριθ. 521/86 ΤΗΣ ΕΠΙΤΡΟΠΗΣ
της 27ης Φεβρουαρίου 1986
για προσωρινή παρέκκλιση από τον κανονισμό (ΕΟΚ) αριθ. 685/69 όσον αφορά την ημερομηνία παραλαβής του βουτύρου που αγοράζεται στην παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5α πρώτο εδάφιο,
Εκτιμώντας:
ότι οι τελευταίες εβδομάδες χαρακτηρίζονται από μαζικές αγορές βουτύρου στην παρέμβαση· ότι πρόκειται για μια κατάσταση τελείως ανώμαλη για την εποχή αυτή, λαμβάνοντας υπόψη την περιοδικότητα της γαλακτοκομικής παραγωγής· ότι φαίνεται πως η κατάσταση αυτή προκλήθηκε από την αναγγελία της προτάσεως της Επιτροπής να μειώσει την τιμή παρέμβασης του βουτύρου για την περίοδο 1986/87·
ότι είναι σκόπιμο να θεσπιστούν προσωρινά μέτρα που θα έχουν σκοπό να αποφευχθούν κερδοσκοπικές πωλήσεις του βουτύρου στην παρέμβαση, και να υπάρξει παρέκκλιση, κατά συνέπεια, μέχρι το τέλος της περιόδου 1985/86, από τον κανονισμό (ΕΟΚ) αριθ. 685/69 της Επιτροπής της 14ης Απριλίου 1969 σχετικά με τις λεπτομέρειες εφαρμογής των παρεμβάσεων στην αγορά του βουτύρου και της κρέμας του γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 2576/85 (4)·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 5 παράγραφος 6 του κανονισμού (ΕΟΚ) αριθ. 685/69, μέχρι το τέλος της περιόδου 1985/86, η ημέρα παραλαβής είναι η 60ή ημέρα μετά την είσοδο του βουτύρου στην ψυκτική εγκατάσταση που ορίζεται από τον οργανισμό παρεμβάσεως.
Μέχρι την ημερομηνία αυτή, οι όροι «η παραλαβή» που αναφέρονται στα άρθρα 4 και 6 του προαναφερθέντος κανονισμού αντικαθίστανται από τους όρους «η είσοδος του βουτύρου στην ψυκτική εγκατάσταση που ορίζεται από τον οργανισμό παρεμβάσεως» .
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 1986.

Labels: 3